b"\n_START_ARTICLE_\nPaul-Gilbert Langevin\n_START_SECTION_\nBiografie\n_START_PARAGRAPH_\nPaul-Gilbert Langevin este fiul fizicianului francez\xc2\xa0Paul Langevin (1872-1946) \xc8\x99i al \xc3\x89lianei Montel (1898-1992), asistent\xc4\x83 calificat\xc4\x83 la Facultatea de \xc8\x98tiin\xc8\x9be a\xc2\xa0Universit\xc4\x83\xc8\x9bii din Paris._NEWLINE_Paul-Gilbert Langevin a fost elev la \xc3\x89cole sup\xc3\xa9rieure de physique et de chimie industrielles de la ville de Paris (\xe2\x80\x9e\xc8\x98coala superioar\xc4\x83 de fizic\xc4\x83 \xc8\x99i chimie industrial\xc4\x83 a ora\xc8\x99ului Paris\xe2\x80\x9d), al c\xc4\x83rei director fusese tat\xc4\x83l s\xc4\x83u din 1925 la 1946. Apoi \xc3\xae\xc8\x99i completeaz\xc4\x83 forma\xc8\x9bia sa \xc8\x99tiin\xc8\x9bific\xc4\x83 la Sorbona \xc8\x99i la Universit\xc3\xa9 Pierre-et-Marie-Curie (\xe2\x80\x9eUniversitatea Pierre-et-Marie-Curie\xe2\x80\x9d), ob\xc8\x9bin\xc3\xa2nd o diplom\xc4\x83 de studii superioare \xc3\xaen chimie fizic\xc4\x83 sub conducerea \xc8\x99tiin\xc8\x9bific\xc4\x83 a lui Ren\xc3\xa9 Freymann, care a devenit unul din prietenii s\xc4\x83i. Este de asemenea prieten cu fizicianul Herbert \xc3\x9cberall, care \xc8\x99i-a sus\xc8\x9binut teza sub conducerea lui\xc2\xa0Hans Bethe, \xc8\x99i cu so\xc8\x9bia lui._NEWLINE_Dar muzica clasic\xc4\x83 este cea care devine foarte rapid pasiunea sa, mai ales \xc3\xaen urma audi\xc8\x9biei radiofonice a simfoniilor lui Anton Bruckner\xc2\xa0\xc3\xaen timpul adolescen\xc8\x9bei \xc8\x99i a \xc3\xaent\xc3\xa2lnirii cu t\xc3\xa2n\xc4\x83rul dirijor-minune\xc2\xa0Roberto Benzi. Dup\xc4\x83 forma\xc8\x9bia sa \xc8\x99tiin\xc8\x9bific\xc4\x83, decide s\xc4\x83 sus\xc8\x9bin\xc4\x83 o tez\xc4\x83 la\xc2\xa0Universit\xc3\xa9 de Vincennes (Universitatea din Vincennes) asupra muzicii austriece din secolul\xc2\xa0al XIX-lea \xc8\x99i \xc3\xaen particular asupra celei a lui Anton Bruckner\xc2\xa0\xc8\x99i a perioadei pe care el o calific\xc4\x83 drept\xc2\xa0ethnoromantisme (etnoromantism)._NEWLINE_Paul-Gilbert Langevin conduce atunci simultan o carier\xc4\x83 de fizician, fiind profesor asistent la Sorbona, apoi la\xc2\xa0Universit\xc3\xa9 Pierre-et-Marie-Curie (Universitatea Pierre-et-Marie-Curie),\xc2\xa0creat\xc4\x83 \xc3\xaen anii 1960, \xc8\x99i o carier\xc4\x83 de muzicolog. El \xc3\xaent\xc3\xa2lne\xc8\x99te \xc3\xaen aceast\xc4\x83 perioad\xc4\x83 pe cei care vor fi colegii s\xc4\x83i obi\xc8\x99nui\xc8\x9bi\xc2\xa0: Harry Halbreich, Gustave Kars, Jacques Feschotte, Pierre Vidal, Marc Vignal, Jean-Luc Caron..._NEWLINE_Devine de asemenea prieten cu dirijorul Eric-Paul Stekel, fiu al marelui psihanalist\xc2\xa0Wilhelm Stekel precum \xc8\x99i cu un alt dirijor,\xc2\xa0Florian Hollard, fiul marelui rezistent\xc2\xa0Michel Hollard. De altfel, este prieten din copil\xc4\x83rie cu\xc2\xa0Luce Eekman, fiica pictorului\xc2\xa0Nicolas Eekman. Este de asemenea apropiat de\xc2\xa0socialistul\xc2\xa0Louis Mermaz, unul din camarazii s\xc4\x83i de liceu, \xc8\x99i de radical-socialistul\xc2\xa0Pierre Mend\xc3\xa8s France._NEWLINE_Paul-Gilbert Langevin creeaz\xc4\x83\xc2\xa0Soci\xc3\xa9t\xc3\xa9 fran\xc3\xa7aise Anton-Bruckner (Societatea francez\xc4\x83 Anton-Bruckner), scrie numeroase lucr\xc4\x83ri asupra muzicii clasice din secolul XIX, editate \xc3\xaen\xc2\xa0Revista muzical\xc4\x83 (La Revue musicale)\xc2\xa0sau la editura V\xc3\xa2rsta de b\xc4\x83rbat (L'\xc3\x82ge d'Homme) \xc8\x99i este de asemenea activ ca critic muzical \xc3\xaen numeroase reviste, \xc3\xaentre care Lumea Muzicii (Le Monde de la musique), condus\xc4\x83 de colega sa Anne Rey._NEWLINE_\xc3\xaencep\xc3\xa2nd cu anii 1950, se pasioneaz\xc4\x83 pentru muzica timpului s\xc4\x83u \xc8\x99i scrie c\xc4\x83r\xc8\x9bi, monografii \xc8\x99i articole cu privire la Anton Bruckner, Franz Schubert, Guillaume Lekeu, Alb\xc3\xa9ric Magnard, Joseph-Guy Ropartz et Charles Koechlin, dar se intereseaz\xc4\x83 de asemenea de muzica lui\xc2\xa0Hugo Wolf, Gustav Mahler, Arnold Schoenberg, Franz Schmidt, Ferruccio Busoni, Leo\xc5\xa1 Jan\xc3\xa1\xc4\x8dek\xc2\xa0sau\xc2\xa0Carl Nielsen._NEWLINE_Cum nepoata sa (de frate vitreg - Jean Langevin) No\xc3\xa9mie Langevin s-a c\xc4\x83s\xc4\x83torit cu Yves Koechlin, fiul compozitorului\xc2\xa0Charles Koechlin, el \xc3\xaei viziteaz\xc4\x83 \xc3\xaen mod regulat \xc8\x99i profit\xc4\x83 de aceasta pentru a lucra asupra operei compozitorului, cu privire la care redacteaz\xc4\x83 studii precum \xc8\x99i cataloage detaliate._NEWLINE_\xc3\x8en anii 1970, se c\xc4\x83s\xc4\x83tore\xc8\x99te cu Anne-Marie Desbat. Devine tat\xc4\x83l a doi copii, Paul-\xc3\x89ric Langevin, diplomat \xc3\xaen matematic\xc4\x83\xc2\xa0\xc8\x99i \xc3\xaen lingvistic\xc4\x83, n\xc4\x83scut \xc3\xaen 1979, \xc8\x99i Isabelle Langevin, kinetoterapeut\xc4\x83, n\xc4\x83scut\xc4\x83 \xc3\xaen\xc2\xa01983._NEWLINE_Atins de un cancer renal, moare la 4 iulie 1986."